Hópur frá línudansklúbbnum Silfurstjörnunni á Akranesi tók þátt í Íslandsmótinu í línudansi sem fram fór í Laugadalshöll 1. maí . Tveir hópar frá Silfurstjörnunni tóku þátt í mótinu . Þá kepptu 15 í einstaklingskeppninni , átta í erfiðari dönsum í flokki 35 ára og eldri og sjö í léttari dönsum , allir í þeim aldursflokki nema einn í flokki 14 ára og yngri . Í hópakeppninni kepptu í erfiðari dönsunum níu konur frá Silfurstjörnunni og hafnaði sveitin í fjórða sæti . Í léttari dönsunum tók þátt sjö kvenna sveit frá Silfurstjörnunni sem kallaði sig Skotturnar . Þessi byrjendahópur gerði það einnig gott því Skotturnar höfnuðu í öðru sæti . Í einstaklingskeppninni í léttari dönsum varð Ásta Björnsdóttir Íslandsmeistari , Rut Hjartardóttir í 2. sæti og Brimrún Vilbergs í því þriðja .